# herzel
## Brezhoneg
### Etimologiezh

    → Etimologiezh da glokaat (Ouzhpennañ) .

### Verb

herzel /ˈhɛrzɛl/, pe harzañ, pe harz (displegadur).
* Padout.
** Me n'am bije ket harzet eno gant an tommder. — (Jules Gros, Le trésor du breton parlé Troisième Partie, 1974, p. 191.)
** Ne harzen ket gant ar boan em gar. — (Jules Gros, Le trésor du breton parlé Deuxième Partie, 1970, p. 113.)
** — Gwir eo, eme Erwan an Intanv, gwir eo. Eiz devez zo em eus lakaet eur vruzunenn eus an tred-ze war ar goanvenn (!) a verve war biz bihan va zroad klei, abaoe n'on ket evit herzel, n'on ket evit pad ganti : an tan ru a zo e-barz. — (Fañch al Lae, Bilzig, Kemper, 1925, p. 136.)
** Anez, penaos e kav deoc'h em bije gellet herzel? Buhez Genovefa A Vraban, Glaoda'r Prad, p. 95
* chom a-sav.
** Harzit, va maouezig kaezh, na it ket ker buan. — (Pardon Saint-Fiakr, er Barzhaz Breizh.)
** Re ziwezhat eo da harz pa vez aet ar beg e-barzh.
* herzel ober un dra: paouez da ober un dra
** Deus, ha me 'harzo laerezh dit da arc'hant. — (Fañch an Uhel, Kontadennoù ar Bobl/1, Al Liamm, 1984, p. 157.)
* herzel da ober un dra: paouez da ober un dra
** Ar bugel n’oa ket evit herzel da c'hoarzhin. — (Emil Ernod, Gwerziou Barz ar Gouet, Sant-Brieg, 1903, p. 267.)
* herzel un den: lemel e frankiz digant unan bennak.
** E-kerzh an deizioù diwezhañ ez eus bet harzet aozerien ha perzhidi manifestadegoù a-enep Poutine, prezidant Rusia. — (Rusia: harzet enebourien Vladimir Poutine, e-barzh Bremaik, 26 a viz Du 2007.)
* herzel ouzh un den: ober skoilh dezhañ.
** Kaer hor boa en em gannañ a galon, n’oamp ket evit herzel ouzh ar soudarded. — (Lan Inizan, Emgann Kergidu 1, Brest, 1877, eil emb. Al Liamm 1977, p. 150, 211.)
** — « Petra, » emezañ, « ur c'hozh diod evel hennezh a harzo ouzhin ! Mil den amañ diouzhtu, ha war-lerc'h Kristof, da zegas anezhañ din, bev pe varv. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 164.)
* herzel ouzh un den pe un dra da ober tra pe dra: mirout outañ.
** Ha Yann d’ar red da skluz ar Prad-Hir da gemer ar vag all evit herzel ouzh e hini da vont dreist. — (Jakez Riou, An Ti Satanazet, Skridoù Breizh, 1944, p. 110-111.)

#### Troioù-lavar

* harz al laer !

#### Troidigezhioù

* galleg : arrêter
* galleg : empêcher , faire obstacle
* galleg : tenir bon , résister
* galleg : s'arrêter
* galleg : endurer